**Poučenie**

Príspevok pre aktívnych dlhodobo nezamestnaných občanov, ktorí sú vedení v evidencii UoZ viac ako 24 po sebe nasledujúcich mesiacov (ďalej len „DNO“) je samostatným typom príspevku, ktorý je poskytovaný v rámci národného projektu „**Reštart – Príležitosť pre dlhodobo nezamestnaných vrátiť sa na trh práce – opatrenie č.1“.**

Na poskytnutie príspevku pre DNO nie je právny nárok.

Úrad práce, sociálnych vecí a rodiny (ďalej len „úrad práce“) poskytuje mesačne príspevok pre aktívnych DNO, zamestnancovi, ktorý bol DNO a ktorý bol vyradený z evidencie uchádzačov o zamestnanie z dôvodu uvedeného v § 36 ods. 1 písm. a), ak o príspevok písomne požiada najneskôr do jedného mesiaca od vzniku pracovného pomeru. Príspevok sa môže jednému DNO poskytnúť počas obdobia realizácie národného projektu **iba raz**.

***Účelom príspevku pre aktívnych DNO* je podpora motivácie a aktivácie DNO hľadať si zamestnanie.**

***Oprávneným žiadateľom*** je zamestnanec, ktorý:

1. bol uchádzačom o zamestnanie vedeným v evidencii uchádzačov o zamestnanie **viac ako 24 po sebe nasledujúcich mesiacov**,
2. bol vyradený z evidencie uchádzačov o zamestnanie z dôvodu **vzniku pracovného pomeru alebo obdobného pracovného vzťahu okrem pracovnoprávneho vzťahu založeného dohodami o prácach vykonávaných mimo pracovného pomeru** (dohoda o vykonaní práce, dohoda o pracovnej činnosti, dohoda o brigádnickej práci študentov).

***Hmotnoprávne podmienky nevyhnutné pre vznik nároku na poskytnutie príspevku pre aktívnych DNO:***

Prílohou žiadosti o poskytnutie príspevku pre aktívnych DNO je okrem iného aj kópia pracovnej zmluvy uzatvorená so zamestnávateľom.

Príspevok pre aktívnych sa poskytuje na základe dohody o poskytnutí príspevku pre aktívnych DNO, ktorá musí mať písomnú formu,

Písomná žiadosť o poskytnutie príspevku pre aktívnych DNO sa podáva na úrade práce, v ktorého evidencii UoZ bol zamestnanec vedený, najneskôr do jedného mesiaca od vzniku pracovného pomeru.

Písomnú žiadosť o poskytnutie príspevku pre aktívnych DNO vrátane príloh možno podať:

* **osobne** na úrade práce (oddelenie služieb občanom), v ktorého evidencii UoZ bol zamestnanec vedený (rozhodujúci je dátum podania v podateľni príslušného úradu práce) alebo
* **prostredníctvom inej osoby** na úrade práce (oddelenie služieb občanom), v ktorého evidencii UoZ bol zamestnanec vedený (rozhodujúci je dátum podania v podateľni príslušného úradu práce), alebo
* **poštou (doporučene)** na adresu úradu práce, v ktorého UoZ bol zamestnanec vedený (rozhodujúci je deň doručenia žiadosti úrad práce).

Príspevok pre aktívnych DNO sa ***neposkytuje***:

* zamestnancom, ktorí boli prijatí na podporované pracovné miesto v zmysle niektorého z aktívnych opatrení na trhu práce.
* DNO, ktorým vznikne nárok na osobitný príspevok podľa § 16 zákona č. 417/2013 Z. z. o  pomoci v hmotnej núdzi a o zmene a doplnení niektorých zákonov.

***Obdobie poskytovania príspevku pre aktívnych DNO*** je najviac minimálne 1 a maximálne 12 mesiacov od vzniku pracovného pomeru.

***Poskytovateľom príspevku pre aktívnych DNO***je úrad práce, v ktorého evidencii UoZ bol zamestnanec vedený.

***V prípade***, ak bude pracovný pomer predčasne skončený a***zamestnanec*** (predtým DNO) sa vráti do evidencie UoZ, sa vyplácanie príspevku zastaví.

***V prípade, ak sa pracovný pomer skončí a zamestnanec sa nevráti do evidencie UoZ***, nárok na finančný príspevok naďalej trvá. Za obdobie, kedy bude zamestnanec mimo pracovného pomeru sa finančný príspevok neposkytuje, ale toto obdobie sa bude započítavať do dohodnutej doby poskytovania finančného príspevku.

**V *prípade vzniku nového pracovného pomeru sa po predložení novej pracovnej zmluvy pokračuje vo vyplácaní***na základe podmienok stanovených touto dohodou, ***bez možnosti predĺženia*** doby poskytovania finančného príspevku.

Trvanie zamestnania sa preukazuje ***„Potvrdením zamestnávateľa o trvaní pracovného pomeru zamestnanca“***. Žiadateľ je povinný doložiť (osobne alebo prostredníctvom inej osoby) alebo poslať poštou (doporučene) potvrdenie zamestnávateľa o trvaní pracovného pomeru zamestnanca za každý mesiac zvlášť.

Žiadateľ je povinný doložiť vyššie uvedené doklady po ukončení každého príslušného mesiaca za ktorý mu vznikol nárok na finančný príspevok, najneskôr však **do 10 pracovných dní.**

Príspevok na pre aktívnych DNO uhradí úrad práce, v ktorého evidencii UoZ bol zamestnanec vedený, najneskôr do 30 pracovných dní od preukázania trvania zamestnania.

Žiadateľ je povinný počas obdobia poberania príspevku oznámiť príslušnému úradu práce, akúkoľvek zmenu, napr., skončenie pracovného pomeru bez zbytočného odkladu.

**Svojím podpisom potvrdzujem, že som poučeniu v plnom rozsahu porozumel(a).**

V .................................................. dňa ....................

–––––––––––––––––––––––

podpis